**Ministru kabineta noteikumu projekta „Elektroenerģijas pārvades un sadales būvju būvniecības kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Elektroenerģijas pārvades un sadales būvju būvniecības kārtība” (turpmāk – noteikumu projekts) ir izstrādāts, pamatojoties uz Enerģētikas likuma 76.panta otrajā daļā un šī likuma pārejas noteikumu 29.punktā un Būvniecības likuma 2.panta ceturtajā daļā, 6.panta pirmās daļas 7.punktā dotajiem deleģējumiem. |
| 2. | Pašreizējā situācija un problēmas | Infrastruktūra ir svarīgs komponents, kas nodrošina tautsaimniecības attīstību un  ikdienas dzīves pareizu funkcionēšanu.   Inženiertīklu, tajā skaitā elektroenerģijas tīklu konstruktīvais izpildījums būtiski atšķiras no pārējo būvniecības objektu izpildījumiem, tādēļ bez vispārējas būvniecības kārtības Būvniecības likumā un Enerģētikas likumā noteikts, ka Ministru kabinets (nepieciešamības gadījumā) var noteikt īpašu būvniecības procesa kārtību.  2011.gada 26.oktobrī spēkā stājās grozījumi Enerģētikas likumā. Ņemot vērā, ka ar likumprojektu tika grozīta Ministru kabineta 2010.gada 1.novembra noteikumu Nr.1024 "Elektroenerģijas pārvades un sadales būvju būvniecības kārtība” izdošanas deleģējuma norma (76.panta otrā daļa), likuma pārejas noteikumu 29.punkts uzdod Ministru kabinetam līdz 2012.gada 1.februārim izdot noteikumus, kas paredz kārtību, kādā ierīkojami jauni energoapgādes komersantu objekti. Līdz šo noteikumu spēkā stāšanās dienai, bet ne ilgāk kā līdz 2012.gada 1.martam piemērojami Ministru kabineta 2010.gada 1.novembra noteikumi Nr.1024 “Elektroenerģijas pārvades un sadales būvju būvniecības kārtība”, ciktāl tie nav pretrunā ar šo likumu.  Ņemot vērā, ka iepriekš minētie Ministru kabineta noteikumi ir zaudējuši spēku, elektroenerģijas pārvades un sadales būvju būvniecība ir jāveic saskaņā ar vispārējo būvniecības regulējumu, kas atšķirībā no specifiskās būvniecības kārtības nosaka atšķirīgu būvniecības kārtību. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta izdošanas mērķis ir izpildīt Enerģētikas likumā un Būvniecības likumā doto deleģējumu prasības, un noteikt īpašu būvniecības procesa kārtību elektroenerģijas pārvades un sadales būvēm.  Ņemot vērē konstruktīvā izpildījuma specifiku, katram infrastruktūras elementam ir noteikti savi specifiski būvniecības noteikumu, tā piemērām īpaša būvniecības kārtība ir noteikta valsts aizsardzības būvēm, dzelzceļa infrastruktūras objektiem, elektronisko sakaru tīkliem u.c.. Šādi specifiski noteikumi  atvieglo, paātrina infrastruktūras objektu būvniecību.  Noteikumu projekts nosaka īpašu būvniecības kārtību elektroenerģijas komersantu pārvades un sadales būvēm, definējot gan jaunu, gan rekonstruējamu un renovējamu elektroenerģijas pārvades un sadales objektu būvniecības procesa etapus (būvprojektēšanas sagatavošana, būvprojektēšana, būvdarbi un pieņemšanas ekspluatācijā), katra etapa veikšanai nepieciešamās prasības, iesaistītos dalībniekus, to savstarpējo sadarbību, pienākumus un atbildību.  Noteikumu projekts uzlabos elektroapgādes objektu būvniecības saskaņošanas procesu un būvprojektēšanu, veicinot energoapgādes objektu, tajā skaitā valsts nozīmes objektu, būvniecības procesu, kā arī tas būtiski paātrinātu un atvieglotu darbus valsts nozīmes energoapgādes objektos, tādos kā Latvijas rietumu reģiona pārvades tīklu stiprināšanas projekts „Kurzemes loks” vai elektrolīniju pārbūve no gaisa vadu līnijām par kabeļlīnijām, kas nākotnē samazinās neparedzētu elektroenerģijas atslēgumu skaitu. |
| 5. | Projekta izstrādē iesaistītās institūcijas | Noteikumu projekta izstrādē ņemti vērā Latvijas elektroenerģētiķu un energobūvnieku asociācijas un tās biedru izteiktie priekšlikumi. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts attiecas uz komersantiem, kas veic elektroenerģijas pārvades un sadales būvju būvniecību un elektroapgādes komersantiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Būvniecības procesu uzraugošās būvvaldes, projektētāji, būvuzraugi.  Noteikumu projektā iekļautais regulējums ietekmē un var ietekmēt ikvienu zemes īpašnieku, ja elektroapgādes objektu būvniecības darbības skar šo personu īpašumu. Ja elektroapgādes objekta būvniecības procesā varētu tikt radīti papildu zemes īpašnieka īpašuma tiesību ierobežojumi, tad tiek piemērota Enerģētikas likumā un Aizsargjoslu likumā noteiktā kārtība, kādā ierobežojamas personas īpašuma tiesības. |
| 3. | Tiesiskā regulējuma finansiālā ietekme | Noteikumu projekts nerada finansiālo ietekmi. |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Noteikumu projekts regulē elektroietaišu būvniecību, savukārt Enerģētikas likuma III nodaļa satur normas, kas regulē energoapgādes komersantu un nekustamā īpašuma īpašnieku attiecības. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Būvvaldes |
| 2. | Projekta izpildes ietekme uz pārvaldes funkcijām | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiks veidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas. |
| 6. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Ministru prezidents V. Dombrovskis

Ekonomikas ministrs D.Pavļuts

Iesniedzējs: Ekonomikas ministrs D.Pavļuts

Vīza: Valsts sekretārs J.Pūce

733

J.Bunkovskis

67013170, Janis.Bunkovskis@em.gov.lv